Bloekomsrus bied oornagverblyf in 'n selfsorg-eenheid in Senekal, 'n dorp in die Oos-Vrystaat. Dié dorp is langs die N5 geleë en is die ideale oorslaapplek en verblyf vir sakereisigers. Die eenheid is net 5 minute se ry van die sentrale sakekern af.
Hierdie moderne eenheid beskik oor 'n koninggrootte-bed en 'n slaapbank vir 'n kind. Die badkamer het 'n stort, 'n toilet en 'n wasbak.
Die oopplan-kombuis is toegerus met alles wat gaste mag nodig kry vir sorgelose selfsorgverblyf. Die sitarea het gemaklike sitplek en 'n TV met DStv. Ander geriewe in die eenheid sluit WiFi, lugversorging en braaigeriewe in, asook 'n patio waar gaste hul oggendkoffie kan geniet.